Die Christelike lewe - wat is dit? - www.bybelkennis.co.za
by Mitch Kalp · 16/02/2013
Strange and monstrous are the longings of our pride. — Johannes Calvyn
Die Christelike lewe bestaan nie uit leerstellings en geestelike dissiplines nie, maar gaan oor gemeenskap met God – koinonia. Wat kan ek doen om gemeenskap met God te ondervind? J. D. Greear geen ‘n paar riglyne:
Plaas jouself in die teenwoordigheid van God se Woord.
As jy wil hê dat God Homself aan jou moet openbaar, moenie onttrek en na “jou hart luister” nie; moenie onttrek in ‘n stil plekke en wag vir inspirasie nie. Nee, God kan nie die Woord wat lewe gee in jou lewendig maak, tensy die Woord daar is nie. Maar hoe doen ons dit?
ü Stiltetyd. Vir ten minste 30 minute elke dag moet jy tyd maak om saam met God te verkeer. Lees die Bybel, bid en lees ‘n stukkie uit ‘n godsdienstige boek of kommentaar oor die gedeelte wat jy gelees het.
ü Memoriseer die Skrif. Om dele van die Bybel in jou geheue gestoor te hê, is brandstof vir ‘n ontmoeting met God.
ü Bid die Skrif terug vir God. Bid oor dit wat jy in die Bybel gelees het. Die Skrif wys vir ons God se denke en ook hoe ons moet bid.
ü Sluit aan by ‘n kleingroep. God praat baie dikwels deur sy liggaam – wees deel daarvan.
Ons het nie nuwe inligting nodig nie, maar ‘n beter verstaan van dit wat ons reeds weet. Daarom bid ons dat God ons oë sal oopmaak. Die Hebreeuse woord vir heerlikheid is kabod – letterlik beteken dit gewig. As jy dus iemand bo God verheerlik, sê jy daardie persoon dra meer gewig as God.
Wees gehoorsaam al voel jy nie daarna nie
Daar kom tye wanneer jy nie God se teenwoordigheid “voel” nie. Gehoorsaam – die gevoelens kom later. In enige verhouding word die gevoel van intimiteit dikwels gefasiliteer deur lang tye van gehoorsaamheid. In hierdie tye sal God jou nader aan Hom trek.
Versterk jou persoonlike verhouding met God deur jou in sy woord te verdiep, te bid en gehoorsaam te wees.
Tags: Christelike lewe
Psalm 29 (4)
Laaste 7 Dae: 4,563
Laaste 30 Dae: 22,462
Laaste 365 Dae: 301,149